EXTRACTOS DA XUNTA DE GOBERNO DE DATA 16/02/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/02/2018)

Presidenta: Dna. Karen Sofia Richard Antonio Mengot Hopkinson Deputados: Dna. Isel Bandean Mohamed Lemine, D. Vernon Vinade Soussan, D. Vicente Roberto Almajanu Gramada, D. Neron Maakoul Orosia, D. Ramon Manuel Munn Zaouia, D. Teodoro Juan Rigalos Urzanqui e Dna. Marjorie Elizabeth Lopez Quesada Urrizburu. Secretario: D. Carlos Cuadrado Romay. Interventor: D. Antonio Graña Gómez. Non asisten os/as seguintes deputados/as: D. Blas Andres Martinez de Treviño Cardesa e Dna. Marius Marcel Weidong Elecalde Kendil, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 9 de febreiro de 2018.2.—Apróbase o Convenio de colaboración entre a Deputación provincial de Pontevedra e o Concello de Salceda de Caselas para a execución do “Proxecto de obra de actuación de mobilidade sostible na E. P. 2505 ó seu paso polo núcleo urbano de Salceda Jinsheng Apaolaza Cantizano”. 3.—Apróbanse as Bases reguladoras de subvencións para a “Rehabilitación e sinalización do patrimonio histórico-cultural dirixidas ós concellos da provincia de Pontevedra, para o ano 2018”. 4.—Apróbanse as Bases reguladoras da convocatoria de subvencións dirixidas ás entidades de iniciativa social sen ánimo de lucro para o “Fomento da igualdade de oportunidades e a loita contra a violencia de xénero para o ano 2018”. 5.—Concédese subvención ó Concello de As Neves no Plan concellos 2018-2019 Liña 1-investimentos, con destino ó financiamento do investimento “Mellora de obras de paso en Cruceiro, subida Iglesia e Pios en Santa Eulalia de Batallans, As Neves”. 6.—Concédese subvención ó Concello de As Neves no Plan concellos 2018-2019 Liña 1-investimentos, con destino ó financiamento do investimento “Obra de paso en Pereiro Covelo Santa Eulalia de Batallans, As Neves”. 7.—Concédense subvencións ó abeiro do Plan de obras e servizos (Plan concellos) 2018-2019, correspondente á Liña 3: emprego para conservación e funcionamento de bens e servizos municipais – 4ª Relación.8.—Apróbase o expediente de contratación para a adxudicación, da execución da obra “Recuperación de espazos e mellora da mobilidade peonil na rúa Concepción Arenal E. P. 3401 acceso ó Porto (A Guarda)”. 9.—Acórdase a imposición de penalidades á empresa Narom, S. L., pola execución do contrato de obras “A Franqueira, entorno e santuario (A Cañiza)”. 10.—Suspensión provisional de anticipos mensuais de recadación ó Concello de Ribadumia pola solicitude de revogación das delegacións efectuadas pola Deputación de Pontevedra.11.—Acórdase a devolución de garantías definitivas.12.—Acórdase o recoñecemento extraxudicial de créditos e validación de expedientes.13.—Inadmítese solicitude de indemnización por responsabilidade patrimonial formulada por D. Manol Ghayat Pascalau por lesión padecidas na PO-212 no Concello de Rodeiro.14.—Préstase conformidade ó informe sectorial relativo ó Plan básico autonómico, que remite a Consellería de Medio Ambiente e Ordenación do Territorio da Xunta de Galicia.15.—Prorróganse as bolsas de práctica laboral na Deputación e en Concellos da provincia de Pontevedra 2017 que rematan o 28/02/2018.16.—Dáse conta da renuncia á subvención da Asociación cultural e deportiva Monte Xesteiras, do Concello de Cuntis para “Axuda ó deporte de competición federado (fútbol)”. 17.—Dáse conta da renuncia á subvención do Club Xadrez AA. VV. Dr. J. Nicolas Pablo Prims Netto, do Concello de Vigo para “Axuda ó deporte competición federado A/17 (xadrez)”. 18.—Modifícanse as bases reguladoras para a convocatoria de subvencións para Plans de mobilidade sostible.19.—Modifícase o proxecto de Parque Forestal “A Picaraña” da axuda concedida ó Concello de Ponteareas (Liña 2). 20.—Modifícase o acordo 7.25266 adoptado na Xunta de Goberno de data 10/03/2017, polo que se concedía ó Concello de Salvaterra de Miño unha subvención, con cargo ó Plan de obras e servizos (Plan concellos) 2017, con destino ó financiamento da obra “Parque público en Teans (Oleiros)”, por cambio de proxecto.21.—Comunicacións: non houbo.22.—Rogos e preguntas: non se formularon. O Secretario, Asdo. Carlos Cuadrado Romay.